ตลาดหุ้นเอเชียสดใสหลังดาวโจนส์พุ่งนิวไฮ ฟากนลท.จับตาสถานการณ์การค้า-เหตุประท้วงฮ่องกง
ตลาดหุ้นเอเชียสดใสหลังดาวโจนส์พุ่งนิวไฮ ฟากนลท.จับตาสถานการณ์การค้า-เหตุประท้วงฮ่องกง
ตลาดหุ้นเอเชียสดใสหลังดาวโจนส์พุ่งนิวไฮ ฟากนลท.จับตาสถานการณ์การค้า-เหตุประท้วงฮ่องกง
12 พ.ย. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดดีดขึ้นทำนิวไฮอีกครั้งเมื่อคืนนี้ โดยได้แรงหนุนจากราคาหุ้นโบอิ้งที่พุ่งขึ้นกว่า 4.5% อย่างไรก็ดี นักลงทุนซื้อขายอย่างระมัดระวังขณะจับตาสถานการณ์ทางการค้าระหว่างสหรัฐกับจีน รวมถึงการประท้วงในฮ่องกง
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,336.37 จุด เพิ่มขึ้น 4.53 จุด, +0.02%
ดัชนี SSE Composite ตลาดหุ้นจีนเปิดวันนี้ที่ 2,913.00 จุด เพิ่มขึ้น 3.03 จุด, +0.10%
ดัชนี HSI ตลาดหุ้นฮ่องกงเปิดวันนี้ที่ 27,064.26 จุด เพิ่มขึ้น 137.71 จุด, +0.51%
ดัชนี TAIEX ตลาดหุ้นไต้หวันเปิดวันนี้ที่ 11,463.33 จุด เพิ่มขึ้น 36.05 จุด, +0.32%
ดัชนี KOSPI ตลาดหุ้นเกาหลีใต้เปิดวันนี้ที่ 2,131.26 จุด เพิ่มขึ้น 7.17 จุด, +0.34%
ดัชนี FTSE STI ตลาดหุ้นสิงคโปร์เปิดวันนี้ที่ 3,251.23 จุด เพิ่มขึ้น 10.58 จุด, +0.33%
ดัชนี FBMKLCI ตลาดหุ้นมาเลเซียเปิดวันนี้ที่ 1,612.18 จุด เพิ่มขึ้น 4.03 จุด, +0.25%
ดัชนี PSE Composite ตลาดหุ้นฟิลิปปินส์เปิดวันนี้ที่ 8,009.97 จุด เพิ่มขึ้น 0.59 จุด, +0.01%
ด้านนักลงทุนจับตาปธน.โดนัลด์ ทรัมป์ ซึ่งมีกำหนดกล่าวสุนทรพจน์ที่การประชุม Economic Club of New York ในวันนี้ตามเวลาสหรัฐ เพื่อดูว่าปธน.ทรัมป์จะกล่าวถึงสถานการณ์การค้าระหว่างสหรัฐกับจีนหรือไม่
ส่วนสถานการณ์ทางการเมืองในฮ่องกงนั้น กลุ่มผู้ประท้วงชาวฮ่องกงเดินหน้าชุมนุมต่อเนื่องในวันนี้ และมีการปะทะกับเจ้าหน้าที่ตำรวจในหลายพื้นที่ ขณะที่ทางการสหรัฐเรียกร้องให้รัฐบาลฮ่องกงเปิดช่องทางการเจรจาร่วมกับสาธารณชน พร้อมกับเรียกร้องให้รัฐบาลฮ่องกงคลี่คลายเหตุการณ์ประท้วงอย่างมีมนุษยธรรม